بعد كده الشيطان يقول لك بص مشكلة هتلتزم ليه؟ ده الملتزمين ملايين بلاوي. وانت نفسك بقى تحاول تقعد تكلم في نفسك قلت لها التزم ايه ده انا مرة اتعاملت مع شيخ ضحك علي
ومرة شفت شيخ مش كويس شايط بيشتم. ده مرة شفته منقبة ماشية مع ولد في الشارع وحاطة ايدها في ايديه. وقاعدة بتضحك في الشارع التزام مين يا عم الحاج؟ ملتزمين وحشين. ومرة دخلت المسجد في اخ كلمني وحش اوي. ومرة
واحد ملتزم كده ان عيشته كفرني. كفرني كرهني في الدين فانا بقى وانا صغير فيه راجل كبير كده حاج اداني على قفاه في المسجد. قلت والله ما داخل المسجد تاني. ومن يوم عم الشيخ ما ركعتهاش
ولا عايز اركعها. ايه ده! كده بص بقى اجيب لك الضلمة كلها. كل حاجة شفتها وحشة في حياتك هيجيبها لك. طيب. واحد نفس النوع ده من ناس كان موجود على عهد النبي عليه الصلاة والسلام على فكرة. هو النبي عليه الصلاة والسلام ليه قال ان منكم منفرين؟ عشان كان في
ده عادي يعني ده مش حاجة جديدة في القرن الواحد والعشرين ده من ايام النبي عليه الصلاة والسلام موجودين. الصحابة عادي التزموا واهتدوا وصلوا عادي. اتنين. طيب هل البديل انك انت تنتحر ان انت تدخل النار؟ عشان في بعض الملتزمين
مش كويسين مزعلينك شوية ضحكوا عليك عندهم اخطاء في الدين هل الحل انك انت تقفز من السفينة انت راكب سفينة. السفينة فيها عيوب. هل انك انت تنط ولا عادي؟ خلينا مع السفينة ونحاول نصلح. طب انا احاول ابقى
كويس في ناس عنده الحل انه ينط من السفينة. ما هو السفينة ما فيش غيرها. هو ده هو الدين كده. مش الدين هو اللي وصلهم لكده. هم ترك الدين اللي وصلهم لكده. هم
مش ملتزمين يعني انت ليه اصلا اعتبرتهم ملتزمين؟ النبي عليه الصلاة والسلام وصف الراجل دوت بوصف جميل قوي. قال مثل الذي يجلس ويسمع الحكمة ثم لا يحدث عن صاحبه الا بشر ما سمع. كمثل رجل اتى راعي فقال يا راعي اعطني شاة من غنمك. فقال اذهب
خذ باذن افضل شاة. فذهب مد ايده فاخذ باذن كلب الغنم ومضى به. غنمه الدم كلها حلوة. حط ايده خد الكلب اللي بيحرس الغنم. هو ده اللي طلع به. طلع بالكلب. كده بالزبط. سؤال معلش. انت شفت الملتزمين حاجات وحشة. ما شفتش منهم حاجة حلوة؟ خالص
ما شفتش منهم خلق جيد سواء لك او لغيرك. ما شفتش منهم عمل صالح. ما شفتش منهم عمل تطوعي. ما شفتش عمل اجتماعي. ما شفتش صلاتهم ما شفتش حرصهم على اقامة العبادات
الصلوات والجمعات والجماعات ما شفتش واحد امين ما شفتش واحد صادق ما شفتش واحد يعني رجع لك فلوسك واتقي ربنا فيك ويرجع لك دينك في وقته. انت ما بتشوفش ليه غير الضلمة بس
لا تكن كالذبابة. تنزل على اقذر ما في المائدة. المائدة كلها جميلة. تنزل ايه على الايه؟ على القذر فقط. طب سؤال هو غير الملتزمين ما شفتش منهم حاجة وحشة هي لو كده هتبقى لا شيء لان كل شيء فيه اخطاء. انت دلوقتي شجع كورة
حضرت الماتش في المدرجات الدرجة التالتة وما ادراك ما الدرجة التالتة. لقيت سب دين وشتيمة وواحد سبك وتف عليك وواحد ودخلت مدرب غلط طلع الفريق التاني خد ضربوك بطلت تشجع كورة؟ لأ مش كده ولا ايه؟ جيت تتفرج على التليفزيون ابوك دخل شتمك وضربك
وكان يوم صعب وكان هيطلق امك. بطلت تتفرج على التليفزيون؟ لأ. اشمعنى لما دخلت المسجد؟ بس هي دي اللي هي علمت معك. انت عايز مش عايز تلتزم. والا ففي حاجات كتير بتتعامل فيها وحش. هو شغال عادي. دخلت كلية هندسة اتزبطت فيها. سبت
كلية ولا مع مكمل عادي مكملين مدرس السانوي مبهدلك. رحت الدرس المرة اللي بعديها ولا ما روحتش؟ اشمعنى دي هل تؤثرون الحياة الدنيا؟ طيب ايه رأيك انك انت تكون انت بقى الملتزم الكويس وتدينا بقى الصورة الحلوة؟ طالما في عيوب
الالتزام زي ما انت شايف كده. ما تيجي تساعدنا ادينا انت النموزج الجيد اللي احنا نقتدي به. خليك انت خليك انت المنقبة الكويسة. وانصحي اخواتك ان هم يبقوا كويسين صلحي السفينة مش تنطي منها